# Tractaments civils de la Comunitat Valenciana

**Molt Honorable Senyor/a (M. Hble. Sr. / M. Hble. Sra.) (M. H. Sr. / M. H. Sra.)**

   president/a i expresident/a de la Generalitat Valenciana

**Honorable Senyor/a (Hble. Sr. / Hble. Sra.) (H. Sr. / H. Sra.)**

   conseller/a i exconseller/a de la Generalitat Valenciana

   president/a de l’Acadèmia Valenciana de la Llengua

   president/a del Consell Jurídic Consultiu

   portaveu del Govern Valencià

   secretari/ària del Govern Valencià

**Excel·lentíssim/a Senyor/a (Excm. Sr. / Excma. Sra.)**

   alcalde/essa de grans ciutats1

   president/a del Tribunal de les Aigües de València

   president/a del Tribunal Superior de Justícia de la Comunitat Valenciana

   síndic/a de Comptes

   síndic/a de Greuges

   síndic/a major de la Sindicatura de Comptes

**Molt Excel·lent Senyor/a (M. Exc. Sr. / M. Exc. Sra.)**

   president/a i expresident/a de les Corts

**Excel·lent Senyor/a (Exc. Sr. / Exc. Sra.)**

   vicepresident/a de la Mesa de les Corts

**Espectable Senyor/a (Espect. Sr. / Espect. Sra.)**

  secretari/ària de la Mesa de les Corts

**Senyor/a Rector/a Magnífic/a (Sr. Rector Mgfc. / Sra. Rectora Mgfca.)**

   rector/a d’universitat

**Il·lustríssim Senyor/a (Il·lm. Sr. / Il·lm. Sra.)**

   acadèmic/a de l’Acadèmia Valenciana de la Llengua

   adjunt/a al Síndic de Greuges

   director/a general

   membre del Consell Jurídic Consultiu

   president/a de diputació

   president/a del Comité Econòmic i Social

   secretari/ària autonòmic/a

   secretari/ària general de conselleria

   secretari/ària general de la Sindicatura de Comptes

   secretari/ària general del Síndic de Greuges

   subsecretari/ària de conselleria

   tinent/a d’alcalde de grans ciutats1

**Molt Il·lustre Senyor/a (M. Il·ltre. Sr. / M. Il·ltre. Sra.)**

   president/a del Consell Valencià de Cultura

**Il·lustre Senyor/a (Il·ltre. Sr. / Il·ltre. Sra.) (I. Sr. / I. Sra.)**

   diputat/ada de les Corts

   membre de la Mesa de les Corts

   membre del Consell Valencià de Cultura

   portaveu dels grups parlamentaris de les Corts

**Honrat/ada Senyor/a (Ht. Sr. / Hda. Sra.)**

   lletrat/ada major de les Corts

**Senyor/a (Sr. / Sra.)**

   alcalde/essa de municipis menors1

   degà/ana de facultat2

   director/a d’escola universitària2

   gerent d’universitat2

   membre del Comité Econòmic i Social

   subdirector/a d’escola universitària2

   vicedegà/ana de facultat2

   vicerector/a d’universitat2

1 La Llei 57/2003, de mesures per a la modernització del govern local, que modifica la Llei 7/1985, de bases de règim local, establix en l’article 121 que els municipis de gran població són els següents:

a) els que tinguen una població superior als 250.000 habitants;

b) els que siguen capitals de província i tinguen una població superior als 175.000 habitants;

c) els que siguen capitals de província, capitals autonòmiques o seus de les institucions autonòmiques, i

d) els que tinguen una població superior als 75.000 habitants i presenten circumstàncies econòmiques, socials, històriques o culturals especials.

2 Els tractaments protocol·laris tradicionals de l’àmbit universitari van ser derogats per la Llei orgànica 4/2007, de 12 d’abril, d’universitats. Segons establix la disposició addicional tretze d’esta llei, “les autoritats universitàries rebran el tractament de senyor o senyora, seguit de la denominació del càrrec. Els rectors de les universitats rebran, a més, el tractament acadèmic de Rector Magnífic o Rectora Magnífica”.